
Republic of Moldova





	Proiect CBRN GUARD
Cod: ROMD00078
Contract de Grant nr. 181860 din 04.09.2025
Contract Nr.____/ CBRN GUARD – PR
I. PARTEA GENERALĂ

(OBLIGATORIU)

Obiectul achiziției: Achiziționarea mijloacelor de transport auto – camioane de mare tonaj, în cadrul proiectului de asistență externă „Management eficient al situațiilor de urgență CBRN cauzate de dezastre naturale” – CBRN GUARD, ROMD00078
Cod CPV: 34134200-7 – Camioane basculante
____ ________2026                                                                                                           mun. Chișinău
Furnizorul de bunuri
Autoritatea contractantă
____________________

reprezentată prin administrator______________care acţionează în baza Statutului, denumit în continuare ,,Furnizor”, _____,  pe de o parte, și
Inspectoratul General de Carabinieri 

reprezentat prin Comandantul general   dl Dumitru SCURTU, ce activează în baza Hotărârii Guvernului nr. 332/2019, denumit în continuare „Beneficiar”, c/f 1006601000473, pe de altă parte,
ambii (denumiţi(te) în continuare Părţi), au încheiat prezentul Contract referitor la următoarele:

a) Achiziționarea mijloacelor de transport auto – camioane de mare tonaj, în cadrul proiectului de asistență externă „Management eficient al situațiilor de urgență CBRN cauzate de dezastre naturale” – CBRN GUARD, cod ROMD00078, denumite în continuare Bunuri, conform procedurii de licitație deschisă locală, aplicată în baza Anexei II – Achiziții publice la Contractul de Grant nr. 181860 din 04.09.2025 și regulilor Programului Interreg NEXT România–Republica Moldova 2021–2027, în baza deciziei Comitetului de evaluare al Beneficiarului, procesul-verbal nr. ____ din __________ 2026.
b) Următoarele documente vor fi considerate părți componente ale Contractului:
· specificația tehnică (Anexa nr. 1); 

· specificația de preț (Anexa nr. 2). 

c) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.

d) În calitate de contravaloare a plăților care urmează a fi efectuate de Beneficiar, Furnizorul se obligă prin Contract să livreze Beneficiarului Bunurile și să înlăture defectele lor în conformitate cu prevederile Contractului sub toate aspectele.

e) Beneficiarul se obligă prin Contract să plătească Furnizorului, în calitate de contravaloare a livrării bunurilor, prețul Contractului în termenele și modalitatea stabilite de Contract.

1. Obiectul Contractului

1.1. Obiectul Contractului îl reprezintă furnizarea mijloacelor de transport auto – camioane de mare tonaj, după cum urmează:

· automobil camion basculant – 1 unitate;

· automobil camion basculant cu manipulator/macara hidraulică – 1 unitate,

denumite în continuare Bunuri, pe care Furnizorul se obligă să le furnizeze/livreze în conformitate cu prevederile Contractului, Anexa nr. 1 – Specificația tehnică și Anexa nr. 2 – Specificația de preț, precum și cu dispozițiile legale, aprobările, cerințele de omologare și standardele tehnice, profesionale și de calitate aplicabile.

2. Termeni şi condiţii de livrare

2.1. Furnizarea Bunurilor se va efectua în termenul specificat în Anexa nr. 2, fără a depăși termenul-limită stabilit prin documentația de atribuire și Contract.
2.2. Documentația de însoțire a Bunurilor include:
a) factura fiscală electronică/invoice-ul de plată. Factura fiscală sau, după caz, invoice-ul de plată va conține numărul de referință al proiectului de finanțare: proiect CBRN GUARD, cod ROMD00078, Contractul de Grant nr. 181860 din 04.09.2025;
b) act de predare-primire a Bunurilor – 2 exemplare;
c) documentele/certificatele de conformitate și/sau de omologare aplicabile vehiculelor, suprastructurilor și manipulatorului/macara, conform Specificației tehnice;
d) certificatele de garanție pentru Bunuri;
e) fișele tehnice și documentația tehnică aferentă vehiculelor, suprastructurilor și manipulatorului/macara;
f) pentru automobilul camion basculant cu manipulator/macara hidraulică – diagrama oficială de sarcină a manipulatorului/macara;
g) documentele necesare pentru înmatricularea și exploatarea legală a vehiculelor în Republica Moldova;
h) instrucțiunile/manualele de utilizare, exploatare și întreținere pentru vehicule, suprastructuri și manipulator/macara, după caz, în limba română sau însoțite de traducere în limba română;
i) alte documente prevăzute în Specificația tehnică și în documentația de atribuire.

2.3. Originalele documentelor prevăzute la pct. 2.2, în cazurile în care acestea sunt emise în original, se vor prezenta Beneficiarului cel târziu la momentul livrării Bunurilor.
3. Preţul şi condiţii de plată

3.1. Prețul Bunurilor furnizate conform Contractului, conform Specificației de preț (Anexa nr. 2), este ferm și nu poate fi revizuit pe durata executării Contractului, cu excepția situațiilor expres prevăzute de Contract și de cadrul juridic aplicabil.
3.2. Suma totală totală a Contractului, fără TVA, se stabilește în EUR/MDL și constituie: ______ (______________________).
3.3. Achitarea plăților pentru Bunurile livrate se va efectua în moneda și în condițiile stabilite în Contract și în conformitate cu documentația procedurii de achiziție.
3.4. Metoda şi condiţiile de plată de către Beneficiar vor fi: 

a) achitarea se va efectua după livrarea și recepționarea Bunurilor și prezentarea documentelor aferente prevăzute la pct. 2.2;
b) termenul de plată este de maximum 30 de zile de la primirea documentelor de plată de către Beneficiar, cu condiția îndeplinirii obligațiilor contractuale aferente;
c) plăţile se vor efectua prin transfer bancar în contul Furnizorului indicat în Contract.
4. Condiţii de predare-primire

4.1. Bunurile se consideră predate de către Furnizor şi recepţionate de către Beneficiar dacă:

a) cantitatea Bunurilor corespunde informațiilor indicate în Specificația de preț, Specificația tehnică și documentele de însoțire prevăzute la pct. 2.2 al Contractului;
b) caracteristicile tehnice, calitatea, configurația și dotările Bunurilor corespund Specificației tehnice (Anexa nr. 1) și ofertei tehnice acceptate;
c) Bunurile sunt noi, neutilizate și corespund anului de fabricație stabilit în Specificația tehnică;
d) vehiculele, suprastructurile și manipulatorul/macara sunt complet montate, funcționale și pregătite pentru exploatare;
e) au fost prezentate documentele de conformitate, omologare, garanție și exploatare prevăzute de Contract și Specificația tehnică.
4.2. Furnizorul este obligat să prezinte Beneficiarului factura fiscală electronică și/sau invoice-ul de plată, după caz, împreună cu documentele necesare recepției Bunurilor, pentru efectuarea plății.

4.3. Pentru nerespectarea de către Furnizor a prezentei clauze, Beneficiarul își rezervă dreptul de a prelungi termenul de achitare prevăzut la pct. 3.4 corespunzător numărului de zile de întârziere în prezentarea documentelor, fără aplicarea penalităților pentru întârzierea plății aferentă acestei perioade.
5. Standarde

5.1. Bunurile furnizate vor respecta cerințele de vizibilitate și comunicare prevăzute de Programul Interreg NEXT România–Republica Moldova și de Contractul de Grant nr. 181860 din 04.09.2025.
5.2. Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a Bunurilor.

6. Obligaţiile părţilor

6.1. În baza Contractului, Furnizorul se obligă:

a) să furnizeze Bunurile în condițiile, cantitatea, configurația și termenele prevăzute de Contract și anexele acestuia;

b) să informeze Beneficiarul, prin mijloace electronice, cu privire la data preconizată a livrării Bunurilor;

c) să asigure condițiile corespunzătoare pentru recepționarea Bunurilor de către Beneficiar, în termenele stabilite și în conformitate cu cerințele Contractului;

d) să asigure integritatea și calitatea Bunurilor până la recepționarea acestora de către Beneficiar;

e) să livreze Bunurile noi, neutilizate anterior, în configurația tehnică acceptată de Beneficiar;

f) să prezinte la livrare toate documentele tehnice, de conformitate, omologare, garanție, exploatare și înmatriculare prevăzute de Contract, Specificația tehnică și legislația aplicabilă;

g) să asigure garanția Bunurilor pentru o perioadă de minimum 24 luni de la data recepției, conform condițiilor Contractului;

h) să asigure, pe perioada garanției, diagnosticarea și remedierea defecțiunilor care fac obiectul garanției, precum și accesul la serviciile de întreținere și reparație asumate prin ofertă;

i) să asigure compatibilitatea șasiului cu suprastructura basculabilă și, în cazul vehiculului echipat cu manipulator/macara hidraulică, compatibilitatea tuturor componentelor configurației finale;

j) să respecte obligațiile aplicabile în domeniul mediului, social și al muncii instituite prin dreptul Uniunii Europene, cadrul normativ aplicabil, contractele colective de muncă și convențiile internaționale aplicabile.

6.2. În baza Contractului, Beneficiarul se obligă:

a) să întreprindă măsurile necesare pentru recepționarea în termen a Bunurilor furnizate în conformitate cu cerințele Contractului;

b) să efectueze verificarea cantitativă, documentară, tehnică și funcțională a Bunurilor;

c) să asigure achitarea Bunurilor recepționate, respectând modalitatea și termenele prevăzute de Contract;

d) să informeze Furnizorul despre neconformitățile constatate în condițiile prevăzute de Contract.

7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).

7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.

7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.

7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct. 7.3. părțile modifică contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.

8. Rezoluțiunea

8.1. Rezoluțiunea Contractului se poate realiza cu acordul comun al Părţilor.

8.2. Contractul poate fi rezolvit în mod unilateral de către:

a) Beneficiar în caz de refuz al Furnizorului de a furniza Bunurile prevăzute în Contract;

b) Beneficiar în caz de nerespectare de către Furnizor a termenelor de furnizare stabilite;

c) Furnizor în caz de nerespectare de către Beneficiar a termenelor de plată a Bunurilor;

d) Furnizor sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.

8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

8.5. În situația rezoluțiunii din cauza neexecutării/executării parțiale de către contractant a obligațiilor contractuale, acesta va datora Beneficiarului daune-interese cu titlu de clauză penală în cuantum egal cu valoarea obligațiilor contractuale neexecutate.

9. Reclamaţii

9.1. Reclamaţiile privind cantitatea Bunurilor furnizate sunt înaintate Furnizorului la momentul recepţionării lor, fiind confirmate printr-un act întocmit în comun cu reprezentantul Furnizorului.

9.2. Pretenţiile privind calitatea bunurilor livrate sunt înaintate Furnizorului în termen de 5 zile de la depistarea deficienţelor de calitate şi trebuie confirmate printr-un certificat eliberat de o entitate independentă neutră şi autorizată în acest sens.

9.3. Furnizorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.

9.4. În caz de recunoaştere a pretenţiilor, Furnizorul este obligat, în termen de 5 zile, să furnizeze suplimentar Beneficiarului cantitatea nelivrată de bunuri, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului. 

9.5. Furnizorul poartă răspundere pentru calitatea Bunurilor în limitele stabilite, inclusiv pentru viciile ascunse.

9.6. În cazul devierii de la calitatea confirmată prin certificatul de calitate întocmit de o entitate independentă neutră sau autorizată în acest sens, cheltuielile pentru staţionare sau întârziere sunt suportate de partea vinovată.

10. Obligații privind daunele și penalitățile de întârziere

10.1. Pentru refuzul de a furniza Bunurile prevăzute în Contract, Furnizorul achită o penalitate în valoare de 5 % din suma totală a Contractului.

10.2. Pentru furnizarea cu întârziere a bunurilor, Furnizorul achită o penalitate în valoare de 0,1 % din suma Bunurilor nelivrate, pentru fiecare zi de întârziere, dar nu mai mult de 5 % din suma totală a Contractului. În cazul în care întârzierea depășește 5 zile, Furnizorul prezintă Beneficiarului o explicație în formă scrisă.

10.3. Pentru achitarea cu întârziere, Beneficiarul achită o penalitate în valoare de 0,1% din suma bunurilor neachitate, pentru fiecare zi de întârziere, dar nu mai mult de 5 % din suma totală a Contractului.

10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 

10.5. Suma penalităţii calculate Furnizorului conform Contractului poate fi dedusă (reţinută) de către Beneficiar din suma plăţii pentru Bunurile furnizate.

10.6. Furnizorul se obligă să despăgubească Beneficiarul în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate;

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Furnizorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Furnizorului;

b) Autoritatea contractantă a notificat Furnizorul despre primirea unei notificări/cereri cu privire la incidența oricăreia dintre situațiile prevăzute mai sus;

10.8. În cazul în care Furnizorul livrează bunuri afectate de vicii sau necoforme, iar Autoritatea contractantă optează pentru acordarea unui termen în care Furnizorul să înlocuiască/remedieze deficiențele bunurilor respective, aceasta are dreptul de a percepe penalități de întârziere.

11. Garanția de bună execuție a contractului
11.1. Furnizorul se obligă să constituie garanția de bună execuție a contractului în cuantum de 5 % din prețul contractului fără TVA, adică _______ lei (___________ lei, 00 bani), în termen de 5 zile lucrătoare de la semnarea Contractului de ambele părți.

11.2. Acest termen poate fi prelungit la solicitarea justificată a Furnizorului, fără a depăși 15 zile de la data semnării Contractului.
11.3. Garanţia de bună execuţie se constituie printr-un instrument de garantare emis în conditiile legii, de o entitate bancară.

11.4. Autoritatea contractantă are obligaţia de a restitui garanţie de bună execuţie în termen de 30 zile de la data încheierii procesului-verbal de recepţie fără obiecțiuni al produselor, dacă nu a ridicat până la acea dată pretenţii asupra ei.

11.5. Suma penalității calculate Furnizorului conform Contractului se va reține de către Beneficiar din suma garanției de bună executare a Contractului.

12. Drepturi de proprietate intelectuală

12.1. Orice Rezultat/Rezultate elaborat(e) și/sau prelucrat(e) de către Furnizor în executarea Contractului vor deveni proprietatea exclusivă a Beneficiarului, la momentul efectuării plății sumelor datorate Furnizorului conform prevederilor Contractului.

12.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Beneficiarului, care le va putea utiliza, publica, cesiona ori transfera, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

13. Soluționarea eventualelor divergențe și a litigiilor

13.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

13.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

13.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă conform cadrului normativ al Republicii Moldova.

14. Dispoziţii finale

14.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.

14.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.

14.3. Contractul în cazul în care este semnat electronic, de către ambele părți, acesta este remis în prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Furnizor, Beneficiar.

14.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest contract în cazul în care gestionarea surselor financiare nu se efectuează prin intermediul sistemului trezorerial.

14.5. Contractul este valabil până la 31.12.2027.
14.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.
14.7. Pentru confirmarea celor menţionate mai sus, Părţile au semnat Contractul în conformitate cu cerințele Contractului de subvenție Programului Interreg Next România - Republica Moldova, pentru proiectul cu titlul „Management eficient al situațiilor de urgență CBRN cauzate de dezastre naturale” – CBRN GUARD, cod ROMD00078, Contractul de Grant nr. 181860 din 04.09.2025.
II. CONDIȚII SPECIALE ALE CONTRACTULUI:
(se vor completa în funcție de oferta operatorului economic adjudecat)

1.1. Furnizorul garantează că Bunurile livrate corespund integral cerințelor prevăzute în Specificația tehnică (Anexa nr. 1), Specificația de preț (Anexa nr. 2) și oferta tehnică acceptată de Beneficiar.
1.2. Bunurile vor fi noi, neutilizate anterior, în configurația tehnică ofertată și acceptată, complet echipate și pregătite pentru exploatare.

1.3. Furnizorul va asigura încărcarea, transportarea, manipularea și descărcarea Bunurilor la sediul Beneficiarului, situat în mun. Chișinău, str. Nicolae Testemițanu nr. 31A, Republica Moldova, cu suportarea tuturor cheltuielilor aferente, în condițiile de livrare DDP (Delivered Duty Paid), Incoterms® 2020, dacă acestea sunt condițiile stabilite prin oferta adjudecată și documentația de atribuire.

1.4. Furnizorul va asigura livrarea următoarelor Bunuri:

a) automobil camion basculant – 1 unitate;

b) automobil camion basculant cu manipulator/macara hidraulică – 1 unitate,

în termenul prevăzut în Contract și Anexa nr. 2, fără a depăși termenul-limită stabilit prin documentația de atribuire.

1.5. La livrare, vehiculele vor fi complet asamblate, echipate, funcționale și pregătite pentru exploatare. Suprastructurile basculabile și, după caz, manipulatorul/macara hidraulică vor fi instalate și funcționale în configurația finală acceptată de Beneficiar.

1.6. Recepția Bunurilor se va realiza la sediul Beneficiarului, în prezența reprezentanților Părților, și va include verificarea:

a) cantității Bunurilor;

b) stării și integrității Bunurilor;

c) seriilor de identificare/VIN și a documentelor aferente;

d) caracteristicilor și configurației tehnice în raport cu Specificația tehnică și oferta acceptată;

e) funcționării suprastructurii basculabile;

f) funcționării manipulatorului/macara hidraulică și a sistemelor de siguranță aferente, după caz;

g) existenței documentelor tehnice, de conformitate, omologare, garanție, exploatare și înmatriculare solicitate prin Contract și Specificația tehnică.

1.7. Furnizorul va asigura, la momentul predării Bunurilor, instruirea personalului desemnat de Beneficiar privind exploatarea în condiții de siguranță a suprastructurii basculabile și, în special, a manipulatorului/macara hidraulică, precum și operațiunile de bază privind utilizarea și întreținerea acestora.

1.8. Furnizorul va prezenta manualele/instrucțiunile de utilizare, exploatare și întreținere în limba română sau însoțite de traducere în limba română.

1.9. Termenul de livrare constituie o obligație contractuală esențială. Beneficiarul nu va accepta o întârziere mai mare de 10 (zece) zile calendaristice, cu excepția cazurilor justificate conform Contractului și cadrului juridic aplicabil.

1.10. Pentru fiecare zi de întârziere, Furnizorul va achita o penalitate în cuantum de 0,1% din valoarea Bunurilor nelivrate, pentru fiecare zi de întârziere, fără a depăși 5% din valoarea totală a Contractului.

1.11. Penalitatea prevăzută la pct. 1.10 se calculează începând cu prima zi de întârziere și nu exonerează Furnizorul de obligația executării Contractului.
1.12. Prelungirea termenului de livrare poate fi admisă numai în cazurile justificate și permise de Contract, de Contractul de Grant, de regulile Programului Interreg NEXT România–Republica Moldova 2021–2027 și de cadrul juridic aplicabil.

1.13. Orice prelungire va fi perfectată în scris, prin acord adițional, dacă acesta este necesar potrivit cadrului aplicabil.

1.14. Prelungirea termenului de livrare nu exonerează Furnizorul de plata penalităților pentru perioada de întârziere imputabilă acestuia.

1.15. În cazul în care întârzierea imputabilă Furnizorului depășește 10 (zece) zile calendaristice, Beneficiarul este în drept să inițieze procedura de rezoluțiune a Contractului.

1.16. Beneficiarul va transmite Furnizorului o notificare scrisă și motivată privind intenția de rezoluțiune a Contractului.

1.17. Furnizorul este obligat să răspundă la notificarea prevăzută la pct. 1.16 în termen de 5 (cinci) zile lucrătoare de la data primirii acesteia.

1.18. În lipsa unui răspuns în termenul stabilit sau în cazul în care motivele invocate de Furnizor nu justifică neexecutarea obligațiilor contractuale, Beneficiarul poate proceda la rezoluțiunea unilaterală a Contractului, în condițiile Contractului și legislației aplicabile.

1.19. Rezoluțiunea Contractului nu afectează dreptul Beneficiarului de a solicita penalitățile, despăgubirile și/sau repararea prejudiciului, în condițiile Contractului și legislației aplicabile.

1.20. Furnizorul va asigura pentru fiecare vehicul o garanție de minimum 24 (douăzeci și patru) de luni de la data semnării documentelor de recepție, sau o perioadă mai mare, dacă aceasta a fost ofertată de operatorul economic adjudecat.

1.21. Garanția va acoperi vehiculul în configurația finală livrată, inclusiv șasiul, suprastructura basculabilă și, după caz, manipulatorul/macara hidraulică, în condițiile prevăzute de Contract și oferta Furnizorului.

1.22. În perioada de garanție, Furnizorul va asigura diagnosticarea defecțiunilor și remedierea acestora, dacă sunt acoperite de garanție, fără costuri suplimentare pentru Beneficiar.

1.23. Termenul concret de diagnosticare/remediere va fi cel stabilit prin oferta adjudecată și/sau documentația de atribuire.

1.24. În cazul unei defecțiuni care nu poate fi remediată într-un termen rezonabil și care împiedică utilizarea Bunului conform destinației, Furnizorul va asigura, după caz, repararea, înlocuirea componentei defecte sau o altă măsură corespunzătoare prevăzută de garanție și Contract.

1.25. Furnizorul va asigura accesul la servicii de garanție, întreținere și reparație pentru vehicule, suprastructuri și manipulator/macara, conform condițiilor asumate prin oferta adjudecată.

1.26. Pe durata executării Contractului, modificarea clauzelor contractuale se poate efectua numai în cazurile și condițiile permise de cadrul juridic aplicabil, Contractul de Grant nr. 181860 din 04.09.2025, Anexa II – Achiziții publice și regulile Programului Interreg NEXT România–Republica Moldova 2021–2027.

1.27. Orice modificare sau completare a Contractului va fi valabilă numai dacă este perfectată în forma cerută de cadrul juridic aplicabil și semnată de Părți.

1.28. Furnizorul va prezenta la livrare toate documentele necesare pentru înmatricularea și exploatarea legală a vehiculelor în Republica Moldova, precum și documentele de conformitate, omologare, garanție și documentația tehnică prevăzute în Specificația tehnică.

1.29. Pentru automobilul camion basculant cu manipulator/macara hidraulică, Furnizorul va prezenta suplimentar documentele de conformitate aplicabile manipulatorului/macara, fișa tehnică și diagrama oficială de sarcină a producătorului, precum și documentele aferente instalării și punerii în funcțiune, după caz.

1.30. Condițiile speciale prevăzute în prezenta secțiune completează Condițiile generale ale Contractului. În cazul unor neconcordanțe, se va aplica ordinea de prioritate a documentelor contractuale stabilită prin Contract.

DATELE JURIDICE, POŞTALE ŞI DE PLĂŢI ALE PĂRŢILOR

FURNIZOR
BENEFICIAR
Inspectoratul General de Carabinieri 
mun. Chișinău, str. Gh. Asachi, 65A 

MD-2028, telefon: 022-73-93-68, 022-73-93-09

Cod fiscal: 1006601000473

Ministerul Finanţelor - Trezoreria de Chișinău, buget de stat

Adresa băncii: mun. Chişinău, str. C. Tănase, 7

Cod bancar: TREZMD2X

IBAN: 

SEMNĂTURILE PĂRȚILOR
Administrator dl 

____________________________________

                                        L.Ş.

Comandant general dl Dumitru SCURTU

__________________________________

                                    L.Ş.
DF a IGC: 

DJPC a IGC:




	Anexa nr. 1

la Contractul nr. ________/CBRN GUARD – PR

                                                                                                                                                   din ______________ 2027
SPECIFICAŢII TEHNICE

Denumirea bunurilor
Ţara de origine
Produ-cătorul
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
Mijloace de transport auto
Lotul nr. 1 – Automobil camion basculant
Caracteristici de bază:

- Motorizare: Diesel 

- Capacitatea cilindrică motor: 6000 - 8000 cm3 

- Putere motor: minimum 200 CP 

- Cutie de viteză: manual sau automat

- Nivel de poluare: minimum EURO 5

- Tipul caroseriei: autoutilitară basculantă cu posibilitate de descărcare în 3 direcții (spate, lateral stânga, lateral dreapta)

- Lungimea spațiului de încărcare: 4 400 - 5 000 mm; 

- Lățimea spațiului de încărcare: minim 2 350 mm; 

- Înălțimea borturilor (obloane) -  1000 mm 

- Închidere/deschidere sigură a borturilor (obloanelor) laterale și spate cu sistem ,,eazy-look” 

- Podeaua: confecționată din oțel antiuzură tip   HARDOX 450 sau echivalent, cu grosimea de minimum 3 mm, dotată cu minimum 6 elemente elemente de fixare a încărcăturii pentru chingile de ancorare  

- Capac superior (tent) cu sistem de montare și operare manuală 

- Pompă și sistem hidraulic cu cilindru/cilindri pentru funcționarea suprastructurii basculabile

- Sarcina utilă:[image: image1.png] 4 000 - 6 000 kg

-  Compresor de aer corespunzător și necesar sistemului pneumatic al vehiculului

- Cârlig de remorcare cu priză electrică și conexiune pentru sistem pneumatic 

- Masa total autorizată 12000-14000 kg

- Suspensie: arcuri lamelare parabolice, stabilizator pe față și spate, amortizatoare pe față ș spate, sau soluție tehnică echivalentă corespunzătoare masei, configurației tehnică și destinației vehiculului;

- Garda la sol minimum - 220 mm

- Numărul de locuri în cabină minimum 2+1

- Roată de rezervă dimensiuni normale

Dotări minime:

- Sisteme de siguranță ABS, ESP, sau sisteme echovalente

- Sistem de control EBS sau echivalent după caz

- Aer condiționat, 

- sistem de încălzire recircularea aerului cald și rece

- Sistem audio/radio cu difuzoare

- Închidere centralizată cu telecomandă

- Oglinzi exterioare reglabile şi încălzite electric

- Lumini de ceață conform configurației omologate a vehiculului

- Geamuri față acționate electric

- Centuri de siguranță pentru toate scaunele

- Volan reglabil pe adâncime și înălțime

- Priză electrică 12V

- Acoperire podea cu cauciuc în față cabina șofer și pasageri

- Set: vestă reflectorizantă, trusa medicală, stingător de incendiu minimum 2 kg, triunghi reflectorizant, cric, chei roţi

- Covorașe cauciuc salon față   

- Protecție și apărători de noroi

Caracteristici suplimentare: 

- Termen de garanție minimum 24 luni de la data recepției

- Anul producerii: 2026-2027 

- Starea vehiculului nou neutilizat

- Culoarea – alb  

- Termen de livrare până la 30 martie 2027, la depozitul Cumpărătorului din mun. Chișinău, str. Testimițeanu 31A, transportul și descărcarea bunurilor vor fi asigurate integral de către Furnizor

- documentele necesare pentru înmatricularea și exploatarea legală a vehiculului în Republica Moldova

Pentru șasiu/vehicul
- Certificat valabil emis de producătorul pentru oțelul antiuzură HARDOX 450 sau echivalent, sau alt document tehnic relevant care demonstrează caracteristici cel puțin echivalente

- Autorizare de la producător a șasiului pentru acord de asamblare/montare  a suprastructurii basculabile, sau documente de omologare și conformitate aplicabile vehiculului ofertat
- Certificat valabil EN ISO 3834-2, sau echivalent. 

- Certificate valabile ale producătorului suprastructurilor ISO 9001:2015, ISO14001:2015, ISO 45001:2018 sau echivalentul. Documente scanate și confirmate prin aplicarea semnăturii 

electronice

· Certificat de conformitate de la producător la șasiu.
- Dealer autorizat a bunului propus în Republica Moldova

- Service autorizat de către producător a bunului propus în Republica Moldova
Lotul nr. 2 – Automobil camion basculant cu manipulator/macara hidraulică
Caracteristici de bază:

- Motorizare: Diesel 

- Capacitatea cilindrică motor: 6000-9000 cm3 

- Putere motor: minimum 200 CP 

- Cutie de viteză: manuală sau automată

- Nivel de emisii/poluare: minimum EURO 5

Tipul caroseriei: autoutilitară basculantă cu posibilitate de descărcare în 3 direcții (spate, lateral stânga, lateral dreapta)

- Lungimea spațiului de încărcare: 4 400 – 5 000 mm; 

- Lățimea spațiului de încărcare: minimum 2 450 mm;

- Înălțimea borturilor (obloanelor) 1000 mm 

- sistem sigur și rapid de închidere/deschidere a borturilor (obloanelor)

- Podeaua: confecționată din oțel antiuzură tip HARDOX 450 sau echivalent, grosimea de minimum 3 mm, dotată cu elemente de fixare a încărcăturii pentru chingile de ancorare minimum 6 elemente.  

- Sarcina utilă:[image: image2.jpg]e 4,

 6 000 - 8 000 kg

- Capac superior/prelată (tent) cu sistem de operare manuală 

- Pompă cu sistem hidraulic cu cilindru/cilindri pentru funcționarea suprastructurii

- Compresor de aer corespunzător și necesar sistemului pneumatic

- Cârlig de remorcare cu priză electrică și conexiune pneumatică

- Masa total autorizată 15 500-18 000 kg

- Suspensie: arcuri lamelare parabolice, stabilizator pe față și spate, amortizatoare pe față ș spate, sau soluție tehnică echivalentă corespunzătoare masei, configurației tehnică și destinației vehiculului;

- Garda la sol minimum - 220 mm

- Numărul de locuri în cabină minimum 2+1

- Roată de rezervă dimensiuni normale

 Manipulator/cran 

Manipulatorul/macara hidraulică va fi compatibil(ă) cu șasiul și suprastructura vehiculului ofertat.

Cerințe minime:

- la o extensie/rază orizontală de minimum 5 m, capacitatea de ridicare va fi de minimum 1 500 kg;

- la o extensie/rază orizontală de 2 m, capacitatea de ridicare va fi de minimum 4 000 kg;

- rotație acționată hidraulic; 

- articulație corespunzătoare între coloană și braț 

- bază macara - din fontă sa alt material echivalet; 

- pompă hidraulică cu roți dințate sau soluție tehnică echivalentă corespunzătoare; 

- stabilizatoare extensibile și rabatabile 

Dotări:  

- Sisteme de siguranță ABS, ESP sau echivalent

- Sistem de control EBS sau analogic/echivalent

- Aer condiționat, 

- sistem de încălzire și recirculare a aerului cald și rece

- Sistemă audio/radio cu difuzoare

- Închidere centralizată cu telecomandă

- Oglinzi exterioare reglabile şi încălzite electric

- Lumini de ceață conform configurației omologate

- Geamuri față acționate electric

- Centuri de siguranță pentru toate scaunele

- Volan reglabil pe adâncime și înălțime

- Priză electrică 12V

- Acoperire podea cu cauciuc în față cabina șofer și pasageri

- Set: vestă reflectorizantă, trusa medicală, stingător de incendiu minim 2 kg, triunghi reflectorizant, cric, chei roţi

- Covorașe cauciuc salon față   

- Protecție și apărători de noroi

Caracteristici suplimentare: 

- Termen de garanție min 24 luni  

- Anul producerii: 2026 – 2027 

- Starea vehiculului, nou neutilizat

- Culoarea – alb  

- Termen de livrare până la 30 martie 2027, la depozitul Cumpărătorului din mun. Chișinău, str. Testimițeanu 31A, transportul și descărcarea bunurilor vor fi asigurate integral de către Furnizor

- Certificat valabil emis de producătorul pentru oțelul antiuzură  HARDOX
- Certificat valabil EN ISO 3834-2, sau echivalent, emis pe numele producătorului suprastructurii 
- Certificate valabile ale producătorului suprastructurilor ISO 9001:2015, ISO14001:2015, ISO 45001:2018 sau echivalentul. 
- Certificat de conformitate de la producător.

- Certificat CE Șasiu , Suprastructura 

- Certificat CE Manipulator
- Scrisoare de autorizare de la producător a șasiului pentru acord de asamblare / montare  a suprastructurii basculabile

- Dealer autorizat a bunului propus în Republica Moldova

- Service autorizat de către producător a bunului propus în Republica Moldova 

Documentele scanate și confirmate prin aplicarea semnăturii 

electronice
SEMNĂTURILE PĂRȚILOR
Administrator dl 
________________________________________________________

                                        L.Ş.
Comandant general dl Dumitru SCURTU

________________________________________________________

                                    L.Ş.
Anexa nr. 2
la Contractul nr. ________/CBRN GUARD – PR

                                                                                                                                                    din ______________ 2027
SPECIFICAŢIA DE PREȚ
Cod CPV

Denumirea bunurilor

U/M

Cantitatea

Preţ unitar
(fără TVA)

Suma
(fără TVA)

Termenul și condițiile de livrare

Clasificație bugetară (IBAN)

34134200-7
Mijloace de transport auto
Lotul nr. 1 – Automobil camion basculant
buc.
1
Termen de livrare: până la 30.03.2027 inclusiv. Locul livrării: depozitul Beneficiarului, mun. Chișinău, str. Nicolae Testemițanu nr. 31A, Republica Moldova. Condiții de livrare: DDP, Incoterms® 2020, conform Contractului. Transportul, manipularea și descărcarea Bunului la locul de livrare sunt în sarcina Furnizorului.
Lotul nr. 2 – Automobil camion basculant cu manipulator/macara hidraulică
buc.
1
Termen de livrare: până la 30.03.2027 inclusiv. Locul livrării: depozitul Beneficiarului, mun. Chișinău, str. Nicolae Testemițanu nr. 31A, Republica Moldova. Condiții de livrare: DDP, Incoterms® 2020, conform Contractului. Transportul, manipularea și descărcarea Bunului la locul de livrare sunt în sarcina Furnizorului.
                                                         TOTAL:
SEMNĂTURILE PĂRȚILOR

Administrator  dl 
_________________________________________________________
                                                                                         L.Ş.
Comandant general dl Dumitru SCURTU
________________________________________________________

                                                                                  L.Ş.

